Arc de Loguetown | One Piece Català Wiki | FANDOM powered by Wikia
11-12, 2 volums
96-100, 5 capítols
Episodis: 45 i 48-53, 7 episodis
Any de publicació: 1999-2000
← Arc de l'Arlong Arc de la Raboon →
← Història d'en Buggy Arc de l'Illa Creuer →
L'Arc de Loguetown és el sisè arc del manga i anime One Piece i l'últim de la saga de l'East Blue. Els Pirates del Barret de Palla arriben a Loguetown, on va néixer i morir en Gol D. Roger, per obtenir provisions per entrar a la Grand Line.
La primera recompensa d'en Ruffy Edita
Aquest arc comensa amb els Pirates del Barret de Palla passant el temps a la coberta del Going Merry quan arriba la gavina que duu el diari, que és comprat per la Nami, i on hi apareix el cartell de recompensa d'en Ruffy de 30.000.000 . En veure-ho, la Nami s'espanta, ja que sap que voldrà dir que la tripulació serà molt perseguida per l'Armada, tot i que en Ruffy se n'alegra moltíssim. En Zoro, aleshores, crida que veu una illa, i la Nami assenyala que és Logue, l'última illa abans d'anar a la Grand Line, així com que és anomenada "la ciutat del principi i la fi", ja que és on va néixer i morir el llegendari Rei dels Pirates, en Gol D. Roger. En Ruffy, emocionat, decideix desembarcar-hi per conèixer ell lloc on va ser executat en Roger.
En Shanks i en Mihawk celebrant la recompensa d'en Ruffy
Mentrestant, el cartell d'en Ruffy arriba a la seva ciutat natal, Fuschia, on els vilatans estan molt contents que en Ruffy estigui bé i que s'hagi convertit en un pirata conegut. Tot i això, l'alcalde Woop Slap, que sempre ha estat en contra que en Ruffy es fés pirata, s'ha mostrat molt preocupat per la decisió de l'Armada d'assignar-li una recompensa pel seu cap. A més, també és vist en Dracule Mihawk dient a en Shanks que en Ruffy té recompensa, i en Shanks decideix celebrar-ho.
La venjança d'en Buggy i l'Alvida Edita
Els Pirates del Barret de Palla arriben a Logue
Ja a Logue, mentre compra dues espases, en Zoro coneix la Tashigi, que s'assembla molt a la seva amiga de la infància Kuina, i que l'ajuda a comprar dues espases noves. En Sanji compra un peix enorme per a menjar, mentre l'Usopp compra unes noves ulleres i la Nami, roba. En Ruffy, mentrestant, va a veure el patíbul on en Roger va ser executat. Mentre escala el patíbul, una dona el crida, però en Ruffy no la reconeix. Aleshores, ella s'identifica com l'Alvida, la primera pirata que en Ruffy derrota en la seva aventura. Però l'Alvida té un aspecta diferent, ja que ha menjat la fruita Sube Sube, aprimant-la. A més, està acompanyada per en Buggy, tot i que en Ruffy no recorda el seu nom. Aleshores en Cabaji l'emmanilla, ja que en Buggy planeja executar el Ruffy al patíbul.
A la base de l'Armada, un soldat anuncia al seu capità que un pirata es troba a la ciutat. És aquí on es mostra l'Smoker, que mai no deixa un pirata escapar-se de Logue. El capità decideix esperar que en Ruffy sigui executat per en Buggy abans de moure's. La resta dels Pirates del Barret de Palla es divideixen: en Zoro i en Sanji van a rescatar en Ruffy, mentre la Nami i l'Usopp han de posar en marxa el Going Merry per llevar l'àncora tan bon punt els altres arribin. En aquest moment, la Nami detecta que hi haurà una tempesta en poc temps a la ciutat.
El rescat inesperat d'en Dragon Edita
En Ruffy somrient quan està a punt de ser executat
En Zoro i en Sanji arriben a la plaça del patíbul, derrotant els Pirates d'en Buggy. Però no arriben a temps, ja que en Buggy es disposa a tallar el coll a en Ruffy quan, de sobte, en Ruffy somriu als seus companys i els diu que aquest és el seu final. Just abans de ser executat, un llamp cau al patíbul, salvant per la mínima en Ruffy. Aleshores, en Zoro, en Sanji i en Ruffy es dirigeixen cap al Going Merry, però l'Smoker els atura i en Ruffy decideix enfrontar-s'hi mentre els altres dos van cap al vaixell.
En Dragon salvant en Ruffy de l'Smoker
En Buggy, l'Alvida i la resta de la tripulació proven d'escapar, però són ràpidament capturats per l'Armada. La Nami i l'Usopp ja han arribat al vaixell, però en Mohji i en Richie els esperen allà disposats a cremar el vaixell. En Zoro i en Sanji topen amb la Tashigi que, enfadada amb en Zoro per mentir-la, decideix enfrontar-s'hi, però la derrota amb facilitat.
En Ruffy també prova d'enfrontar-se a l'Smoker, però no l'aconsegueix ni tocar degut als seus poders i en Ruffy és fàcilment derrotat quan, de sobte, és salvat per una figura misteriosa, possibilitant que en Ruffy s'escapi. Tot i així, l'Smoker i la Tashigi decideixen abandonar la seva posició per capturar els Pirates. En Buggy, enfadat, decideix anar a buscar en Ruffy a la Grand Line.
Les promeses dels Barret de Palla Edita
Amb la tempesta caient i sent guiats pel far, el Going Merry arriba a la Red Line. Cadascún dels Pirates del Barret de Palla prometen, posant el seu peu a un barril, lluitar per complir els seus somnis.
Aquest arc és potser el que més modificacions ha patit a l'hora de fer-se l'anime. Més que per canviar esdeveniments, ha estat el primer arc de la sèrie en tenir episodis sencers de farciment (Episodis 50 i 51):
El topament entre en Mihawk i en Shanks va ser abans que els Barrets de Palla arribessin a Logue al manga, mentre que a l'anime va ser després.
A l'anime, els Barret de Palla es troben amb en Fullbody en direcció a Logue, fet que contradiu alguns fets canònics del manga, com en Zoro sent capaç de tallar la seva bala de canó (per la seva impossibilitat de tallar acer aleshores) o en Fullbody havent estat degradat per les raons presentades al mini-arc El Paradís de Ball d'en Jango.
En Ruffy troba un barman que li explica algunes gestes d'en Roger.
En comptes de saber d'en Ruffy quan anava a ser executat per en Buggy i l'Alvida, l'Smoker sap d'ell abans quan en Ruffy s'envia a una altra part de la ciutat amb el coet de goma-goma.
En Buggy, l'Alvida i els seus companys van estar-se més temps buscant en Ruffy a l'anime.
Al manga, en Ruffy va arribar al patíbul directament, mentre que a l'anime es va perdre diversos cops.
A diferència del manga, en Zoro coneix la Tashigi accidentalment quan li trenca les ulleres i ha de treballar per l'Armada abans d'anar a comprar les katanes.
A l'episodi 50, l'Usopp i la Nami coneixen en Daddy Masterson, un antic oficial de l'Armada que es va tornar caça-recompenses. Obliga l'Usopp a batir-lo en duel quan fa enfadar la seva filla, la Carol. Tot i que l'Oda havia planejat incorporar aquesta història al manga, va haver de ser tallat perquè l'Oda volia que l'aventura a la Gran Line comencés al capítol 100.
Al manga, en Sanji compra una tonyina en una botiga qualsevol, mentre que a l'anime ha de guanyar un concurs de cuina per aconseguir-lo.
Durant l'escapada cap al Going Merry, a l'anime en Ruffy lluita amb l'Smoker sol i els de l'Armada ataquen el vaixell, forçant la Nami a allunyar-se del moll.
Al manga, durant la batalla contra l'Smoker, en Sanji també lluita abans de la interferència d'en Dragon. A l'anime, en Sanji corre des del principi.
Després que en Ruffy derrotés en Buggy uns arcs abans i el separés de la seva tripulació, en Buggy s'ha retrobat amb els seus i ha format una aliança amb l'Alvida. Després de l'incident a Logue, els Pirates d'en Buggy van marxar cap a la Grand Line, i el passat d'en Buggy amb en Roger és mostrat i es torna un enemic recurrent per als Barret de Palla.
L'Smoker és introduït com el primer usuari d'una fruita del diable de tipus lògia.
Quan en Buggy està a punt d'executar en Ruffy, aquest té la mateixa reacció de somriure que el rei dels pirates 22 anys abans.
El kairoseki és també introduït en aquest arc, tot i que només amb una petita referència, utilitzat per capturar usuaris de fruites del diable, com en Buggy o l'Alvida. No és fins l'arc d'Alabasta que s'explica amb més detalls.
Quan l'Smoker està a punt de capturar en Ruffy, és aturat per en Dragon. Tot i això, les intencions d'en Dragon no van ser enteses en aquest arc fins que no es va saber que era el pare d'en Ruffy a l'arc de després d'Enies Lobby.
És el primer cop que es veu un gegant a la sèrie, tot i que no és mostrat com a tac. Aquesta raça no és explicada fins a l'arc de Little Garden.
Durant l'arc de Dressrosa es revela que en Bartolomeo estava present a Logue per presenciar el rescat d'en Ruffy per un llamp. Després, en Bartolomeo es va convertir en admirador d'en Ruffy i seguia cada informe de la seva tripulació i el va inspirar per fer-se pirata.
Obtingut de «http://ca.onepiece.wikia.com/wiki/Arc_de_Loguetown?oldid=82672»